श्रीनगर/जम्मू(बलराम सैनी): करोड़ों हिन्दुओं की आस्था की प्रतीक श्री अमरनाथ यात्रा के दौरान श्राइन बोर्ड की लाख कोशिशों के बावजूद हैलीकॉप्टर टिकट घोटाला हुआ है। गंदरबल के वरिष्ठ पुलिस अधीक्षक फयाज अहमद लोन ने इसकी पुष्टि करते हुए बताया कि अभी तक उन्होंने श्रीनगर के एक ट्रैवल एजैंट को गिरफ्तार कर उसे पुलिस रिमांड पर लिया है और उससे पूछताछ में कई बड़े चेहरे सामने आने की उम्मीद है। इस संबंध में श्री अमरनाथजी श्राइन बोर्ड के मुख्य कार्यकारी अधिकारी उमंग नरूला से संपर्क साधने का बहुत प्रयास किया गया, लेकिन उन्होंने मोबाइल नहीं उठाया।